Publication: Magyar Közlöny
Issue: MK-2000-4 (Year: 2000, Number: 4)
Era: 1990-2004
Section: 10 A 2/A. §-t a 202/1998. (XII. 19.) Korm. rendelet 4. §-a iktatta be a
Paragraph Index: 288

(6) Ha az adóhatóság vizsgálatot folytatott és azt állapítja meg, hogy a kedvezmény igénybevétele vagy felhasználása jogosulatlan volt, vagy az építtető érdekkörében felmerült ok miatt a szabálytalan, vagy a nem valós gazdasági eseményről kiállított és a (3) bekezdés alapján bemutatott bizonylatban feltüntetett ellenérték a kedvezmény 15%-át eléri vagy meghaladja, a kedvezmény igénybevevőjének állandó lakóhelye szerint illetékes állami adóhatóság — jogosulatlanul igénybe vett költségvetési támogatás címén — előírja a folyósított kedvezmény késedelmi pótlékkal növelt összegének visszatérítését. Abban az esetben, ha ez az összeg nem éri el a 15%-ot, úgy az ellenértéke összegének késedelmi pótlékkal növelt visszatérítését kell előírni.

Source: https://magyarkozlony.hu/hivatalos-lapok/706a79b9b7af3650bbe07b8e9fa04980ffe1c36b/dokumentumok/28e42d4c5695a7ad87ae7c57f033be813b0b1e14/letoltes